நேகா கோயல்

நேகா கோயல் (Neha Goyal)  இந்தியாவைச் சேர்ந்த வளைதடிப் பந்தாட்ட வீராங்கனையாவார்.  1996 ஆம் ஆண்டு நவம்பர் மாதம் 15 ஆம் தேதியன்று இவர் பிறந்தார். இந்திய தேசிய அணியில் உறுப்பினராக  இருந்தார்.  நடுக்கள வீரராக வளைதடி பந்தாட்டத்தில் விளையாடினார்.  வளைதடி இந்தியா கூட்டமைப்பு போட்டிகளில்  ஒடிசாவின் வாரியர்சு அணியின் தலைவராகவும் இருந்தார். 

 ஆரம்பகால வாழ்க்கை 
நேகா கோயல் அரியானா மாநிலத்தில் உள்ள சோனிபட் நகரத்தில் பிறந்தார்.  ஏழைக் குடும்பத்தைச் சேர்ந்த இவருக்கு  இரண்டு மூத்த சகோதரிகள் உள்ளனர். இவரது தந்தை ஒரு குடிகாரர் மற்றும் தாயார் ஒரு மிதிவண்டித்  தொழிற்சாலையில் தினசரி கூலித் தொழிலாளியாக மாதத்திற்கு ₹2000 சம்பாதித்து வந்தார். காலணிகள், வளைதடி பந்தாட்ட மட்டை , உணவு முறை போன்ற இவரது அடிப்படை தேவைகளை கவனித்துக்கொள்ள இவரும்  இவரது குடும்பத்தினரும் மிகவும் சிரமப்பட்டுள்ளனர்.

நேகா கோயல் தனது 11 வயதில் வளைதடி பந்தாட்டம் விளையாடத் தொடங்கினார்.

முன்னாள் இந்திய வளைதடிப் பந்தாட்ட தலைவா பிரிதம் ராணி சிவாச்சு நடத்திய அகாடமியில் பயிற்சியைத் தொடங்கினார். கோயல் தனது பள்ளிப்படிப்பை டிகா ராம் சீனியர் செகண்டரி பெண்கள் பள்ளியில் முடித்தார்.

 தொழில் 
கோயல் 2014 ஆம் ஆண்டில் மூத்த இந்திய தேசிய வளைபந்தாட்ட அணியில் அறிமுகமானார்.  கிளாசுக்கோவில் நடைபெற்ற  எஃப்ஐஎச் வாகையாளர் போட்டியில் தனது முதல் போட்டியில் விளையாடினார்."Meet The Players Of The Indian Women's Hockey Team". Feminism In India. 8 November 2017. Retrieved 28 July 2018.

2018 ஆம் ஆண்டு நடைபெற்ற இலண்டன் உலகக் கோப்பைக்கான போட்டிக்கான 18 பேர் கொண்ட இந்திய அணியில் கோயல் ஒரு பகுதியாக இருந்தார்.  தொடக்க ஆட்டத்தில், இந்தியா அணி இங்கிலாந்துக்கு எதிராக விளையாடியது. அப்போட்டியில்  கோயல் 25 ஆவது நிமிடத்தில் இந்தியாவுக்கு முன்னிலை அளித்தார், இங்கிலாந்து அதை சமன் செய்து இறுதியில் போட்டி சமநிலையில் முடிந்தது.

 மேற்கோள்கள் 

 வெளி இணைப்புகள் 
Neha Goyal at Hockey India
பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:அரியானா நபர்கள்